ai4bharat/Pralekha huggingface dataset:
|
ఆరోగ్య, కుటుంబ సంక్షేమ మంత్రిత్వ శాఖ
|
కోవిడ్ -19 వాక్సినేషన్ అప్డేట్ - 238 వ రోజు
భారతదేశ మొత్తం వ్యాక్సినేషన్ కవరేజ్ దాదాపు 73 కోట్ల మైలురాయిని సాధించింది
ఈరోజు రాత్రి 7 గంటల వరకు 56 లక్షలకు పైగా వాక్సిన్ డోస్లు వేయడం జరిగింది
ఇండియాలో కోవిడ్ -19 వాక్సినేషన్ కవరేజ్ 73 కోట్ల  సమీపానికి చేరుకుంది. ఈరోజు రాత్రి 7 గంటల వరకు 56 లక్షలకు పైగా  వాక్సిన్ డోస్లు వేయడం జరిగింది. ఈరోజు రాత్రి పొద్దుపోయే సమయానికి మరింత సమాచారం అందుబాటులోకి రావడంతో వాక్సిన్ వేయించుకున్న వారి సంఖ్య మరింత పెరిగే అవకాశం ఉంది.
వాక్సిన్డోస్ల మొత్తం కవరేజ్కు సంబంధించిన సమాచారాన్ని ఆయా ప్రాధాన్యతా వర్గాల ప్రాతిపదికగా కింది విధంగా వర్గీకరించడం జరిగింది.
|
|
మొత్తం వాక్సిన్ డోస్ కవరేజ్
|
|
హెచ్సిడబ్ల్యులు
|
|
మొదటి డోస్
|
|
1,03,63,307
|
|
రెండో డోస్
|
|
85,69,252
|
|
ఎఫ్.ఎల్.డబ్ల్యులు
|
|
మొదటి డోస్
|
|
1,83,35,380
|
|
రెండో డోస్
|
|
1,39,05,881
|
|
18-44 సంవత్సరాల మధ్యవారు
|
|
మొదటి డోస్
|
|
29,29,64,853
|
|
రెండో డోస్
|
|
4,10,29,755
|
|
45-59 సంవత్సరాల మధ్యవారు
|
|
మొదటి డోస్
|
|
14,19,67,823
|
|
రెండో డోస్
|
|
6,16,31,140
|
|
60 సంవత్సరాలకు పైబడినవారు
|
|
మొదటి డోస్
|
|
9,22,48,611
|
|
రెండో డోస్
|
|
4,87,34,722
|
|
మొత్తం వేసిన మొదటి డోస్లు
|
|
55,58,79,974
|
|
మొత్తం వేసిన రెండో డోస్లు
|
|
17,38,70,750
|
|
మొత్తం
|
|
72,97,50,724
ఈరోజు వాక్సినేషన్ కార్యక్రమం కింద సాధించినది, ప్రాధాన్యతా గ్రూప్ల వారీగా కింద ఇవ్వబడింది.
|
|
తేదీ 10 సెప్టెంబర్ , 2021, 
|
|
హెచ్సిడబ్ల్యులు
|
|
మొదటి డోస్
|
|
507
|
|
రెండో డోస్
|
|
11,508
|
|
ఎఫ్.ఎల్.డబ్ల్యులు
|
|
మొదటి డోస్
|
|
306
|
|
రెండో డోస్
|
|
36,992
|
|
18-44 సంవత్సరాల మధ్యవారు
|
|
మొదటి డోస్
|
|
28,12,416
|
|
రెండో డోస్
|
|
10,61,548
|
|
45-59 సంవత్సరాల మధ్యవారు
|
|
మొదటి డోస్
|
|
7,00,674
|
|
రెండో డోస్
|
|
4,89,226
|
|
60 సంవత్సరాలకు పైబడినవారు
|
|
మొదటి డోస్
|
|
3,22,251
|
|
రెండో డోస్
|
|
2,56,124
|
|
మొత్తం వేసిన మొదటి డోస్లు
|
|
38,36,154
|
|
మొత్తం వేసిన రెండో డోస్లు
|
|
18,55,398
|
|
మొత్తం
|
|
56,91,552
కోవిడ్ -19 నుంచి ప్రజలను రక్షించేందుకు వాక్సినేషన్ ప్రక్రియ ఒక ఉపకరణంగా ఉంది. దీనిని అత్యున్నతస్థాయిలో క్రమం తప్పకుండా ఎప్పటికప్పుడు సమీక్షించడం జరుగుతోంది.
భారత పోటీ ప్రోత్సాహక సంఘం
ఆదిత్య బిర్లా ఫ్యాషన్ అండ్ రిటైల్ లిమిటెడ్ లో ఫ్లిప్కార్ట్ ఇన్వెస్ట్మెంట్స్ ప్రైవేట్ లిమిటెడ్  మైనారిటీ వాటాను కొనుగోలు చేయడానికి సిసిఐ ఆమోదం తెలిపింది.
ఆదిత్య బిర్లా ఫ్యాషన్ అండ్ రిటైల్ లిమిటెడ్  లో ఫ్లిప్కార్ట్ ఇన్వెస్ట్మెంట్స్ ప్రైవేట్ లిమిటెడ్  మైనారిటీ వాటాను కొనుగోలు చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
కొత్తగా విలీనం చేయబడిన ఎఫ్ఐపిఎల్ ఫ్లిప్కార్ట్ ప్రైవేట్ లిమిటెడ్  యొక్క యాజమాన్యంలో పూర్తిగా ఉంటుంది. ఎఫ్పీఎల్ వాల్మార్ట్ గ్రూప్కు చెందినది. ఇందులో వాల్మార్ట్ ఇంక్.  మరియు దాని అనుబంధ సంస్థలు ఉన్నాయి. ఉత్పత్తుల హోల్సేల్ ట్రేడింగ్, ఇ-కామర్స్ మార్కెట్ సేవలు మరియు డిజిటల్ చెల్లింపుల సేవలు వంటి వివిధ వ్యాపార కార్యకలాపాలను వాల్మార్ట్ గ్రూప్ భారతదేశంలో చేపట్టింది.
ఎబిఎఫ్ఆర్ఎల్ భారతదేశంలో విలీనం చేయబడిన పబ్లిక్ లిమిటెడ్ కంపెనీ మరియు ఆదిత్య బిర్లా సమ్మేళనంలో భాగం. ఎబిఎఫ్ఆర్ఎల్  భారతదేశం అంతటా దాని రిటైల్ దుకాణాలు, మల్టీ-బ్రాండ్ అవుట్లెట్లు, డిపార్ట్మెంటల్ స్టోర్స్, ఆన్లైన్ రిటైల్ ప్లాట్ఫాంలు మరియు ఇ-కామర్స్ మార్కెట్ల ద్వారా బ్రాండెడ్ దుస్తులు, పాదరక్షలు మరియు ఉపకరణాల తయారీ మరియు రిటైల్ వ్యాపారంలో నిమగ్నమై ఉంది.
ఎబిఎఫ్ఆర్ఎల్లో పూర్తి డైల్యూటెడ్ ప్రాతిపదికన ఈక్విటీ వాటాల ద్వారా ప్రతిపాదిత కలయిక ఎఫ్ఐపిఎల్ 7.8% మైనారిటీ వాటాను కలిగి ఉంది
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
"రిపోర్ట్ ఫిష్ డిసీజ్" యాప్ను కేంద్ర మంత్రి శ్రీ పర్షోత్తమ్ రూపాలా ప్రారంభించారు
ఈ యాప్ చేపల రైతులు, క్షేత్రస్థాయి అధికారులు మరియు చేపల ఆరోగ్య నిపుణులను సజావుగా ఏకీకృతం చేయడానికి ఒక కేంద్ర వేదికగా ఉంటుంది.
ఈ యాప్ను ఉపయోగించే రైతులు నేరుగా జిల్లా మత్స్యశాఖ అధికారులు, శాస్త్రవేత్తలతో అనుసంధానం కాగలుగుతారు
పీ ఎం ఎం ఎస్ వై పథకం కింద ఎన్ ఎస్ పీ ఏ ఏ డీ యొక్క రెండవ దశ అమలు కోసం మత్స్య శాఖ మూడు సంవత్సరాల కాలానికి ₹33.78 కోట్లు కేటాయించింది.
మత్స్య, పశుసంవర్ధక మరియు పాడి పరిశ్రమల శాఖ మంత్రి శ్రీ పర్షోత్తం రూపాలా, భారత ప్రభుత్వం “రిపోర్ట్ ఫిష్ డిసీజ్” ఆండ్రాయిడ్ ఆధారిత మొబైల్ యాప్ను ఈ రోజు ఇక్కడ మత్స్య, పశుసంవర్ధక మరియు పాడి పరిశ్రమల శాఖ సహాయ మంత్రి డాక్టర్. ఎల్. మురుగన్ సమక్షంలో ప్రారంభించారు. శ్రీ జె.ఎన్. స్వైన్, సెక్రటరీ, ఫిషరీస్ శాఖ, ఎం ఓ ఎఫ్ ఏ హెచ్ & డీ, డాక్టర్ అభిలాక్ష్ లిఖి, స్పెషల్ డ్యూటీ ఆఫీసర్, ఎం ఓ ఎఫ్ ఏ హెచ్ & డీ మరియు డాక్టర్ హిమాన్షు పాఠక్, సెక్రటరీ, డీ ఏ ఆర్ ఈ & డీ జీ, ఐకర్, న్యూ ఢిల్లీ ఈ కార్యక్రమం లో పాల్గొన్నారు. "డిజిటల్ ఇండియా" దార్శనికతకు దోహదం చేసే, 'రిపోర్ట్ ఫిష్ డిసీజ్'ని ఐకర్-నేషనల్ బ్యూరో ఆఫ్ ఫిష్ జెనెటిక్ రిసోర్సెస్, లక్నో అభివృద్ధి చేసింది. జలచర జంతు వ్యాధుల కోసం జాతీయ నిఘా కార్యక్రమం కింద ఈరోజు ప్రారంభించబడింది.
నేపథ్య సమాచారం
పీ ఎం ఎం ఎస్ వై పథకం కింద ఎన్ ఎస్ పీ ఏ ఏ డీ యొక్క రెండవ దశ అమలు కోసం మత్స్య శాఖ మూడేళ్ల కాలానికి ₹33.78 కోట్లను కేటాయించింది. ఈ యాప్ ప్రారంభంతో, ఎన్ ఎస్ పీ ఏ ఏ డీ పారదర్శక రిపోర్టింగ్ ద్వారా జాతీయ మరియు అంతర్జాతీయ బాధ్యతలను తీర్చగలిగింది. యాప్ లబ్దిదారులను అనుసంధానం చేయడానికి కేంద్ర వేదికగా ఉంటుంది. చేపల రైతులు, క్షేత్రస్థాయి అధికారులు మరియు చేపల ఆరోగ్య నిపుణులను ఈ యాప్ సజావుగా ఏకీకృతం చేస్తుంది. రైతులు ఎదుర్కొంటున్న వ్యాధి సమస్యను గతం లో గుర్తించకుండా లేదా ముందుగా నివేదించని వాటిని ఇది ఇప్పుడు నేరుగా నిపుణులకు చేరవేస్తుంది మరియు తక్కువ వ్యవధిలో సమస్య సమర్థవంతంగా పరిష్కరించబడుతుంది.
లాభాలు:
ఈ యాప్ను ఉపయోగించే రైతులు నేరుగా జిల్లా మత్స్యశాఖ అధికారులు, శాస్త్రవేత్తలతో అనుసంధానం కాగలుగుతారు. రైతులు మరియు లబ్దిదారులు ఈ యాప్ ద్వారా తమ పొలాల్లో ఫిన్ ఫిష్, రొయ్యలు మరియు మొలస్క్ల వ్యాధులను స్వయంగా నివేదించవచ్చు, దీని కోసం మన శాస్త్రవేత్తలు/నిపుణులు రైతులకు అదే యాప్ ద్వారా శాస్త్రీయ సాంకేతిక సహాయం అందిస్తారు. ముందస్తు హెచ్చరిక వ్యవస్థ మరియు రైతులకు అందించబడుతున్న శాస్త్రీయ సలహాలు రైతులకు వ్యాధుల కారణంగా వారి నష్టాలను తగ్గించడంలో సహాయపడతాయి. దేశంలోని చేపల పెంపకందారులచే వ్యాధి నివేదనను మరింత బలోపేతం చేస్తాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్మూ&కశ్మీర్ లోని రాంబన్లో అమర్నాథ్ యాత్ర-2022 ఏర్పాట్లను జిల్లా యంత్రాంగంతో సమీక్షించిన కేంద్ర మంత్రి డా.జితేంద్ర సింగ్
కేంద్ర మంత్రి  సైన్స్ & టెక్నాలజీ; సహాయ మంత్రి  ఎర్త్ సైన్సెస్; పీఎంఓ సహాయమంత్రి, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ స్పేస్ శాఖలమంత్రి డాక్టర్ జితేంద్ర సింగ్ ఈరోజు రాంబన్ జిల్లా పరిపాలన యంత్రాంగంతో అమర్నాథ్ యాత్ర సన్నాహక ఏర్పాట్లపై సమీక్షించారు. ఈ సందర్భంగా డాక్టర్ జితేంద్ర సింగ్ మాట్లాడుతూ, వాతావరణ అంచనాలు, హైవే అప్డేట్లు, యాత్రికుల సంఖ్య, ట్రాఫిక్ అప్డేట్లు మొదలైన వాటికి సంబంధించిన వాస్తవిక సమాచారం ఇచ్చేందుకు యాత్రికుల కోసం తప్పనిసరిగా డాష్ బోర్డ్ను సిద్ధం చేయాలని సూచించారు. ఈ ఏడాది అమర్నాథ్యాత్ర కోసం ప్రత్యేకంగా ట్విటర్ హ్యాండిల్లను రూపొందించడం, ముఖ్యమైన హ్యాండిల్స్ను ట్యాగ్ చేయడం ద్వారా విశ్వసనీయ సంబంధిత సమాచారాన్ని యాత్రికులకు అప్డేట్ చేయడం కోసం సోషల్ మీడియాను ఉపయోగించాలని మంత్రి జిల్లా యంత్రాంగానికి స్పష్టం చేశారు. ఈ సంవత్సరం అమర్నాథ్ యాత్రలో తప్పనిసరి చేసిన ఆర్ఎఫ్ఐడీల వంటి అత్యాధునిక సాంకేతికతలను ఉపయోగించి.. గుహలోకి వెళ్లే యాత్రికులను ట్రాక్ చేయడం ద్వారా వాస్తవిక పర్యవేక్షణ సాధ్యపడుతుందని చెప్పారు. రాంబన్ జిల్లా లో సొరంగం కుప్పకూలిన దురదృష్టకర ఘటన నివేదిక స్థితిని కూడా డాక్టర్ జితేంద్ర సింగ్ అడిగి తెలుసుకున్నారు. రూ. మృతుల కుటుంబాలకు 20 లక్షలు చెల్లించగా మంత్రి అదనంగా రూ.2 లక్షలు చెల్లించారు. ఈ సమావేశంలో, యాత్రికుల కోసం నష్రీ నుండి లాంబర్  వరకు 33 ‘లంగర్ల’ను 30 వేల మందిని మోసే సామర్థ్యంతో నిర్మించినట్లు రాంబన్ డిప్యూటీ కమిషనర్ మంత్రికి తెలియజేశారు. యాత్రికుల కోసం 3000 పడకలు 961 టాయిలెట్లు/బాత్లతో మొత్తం 8000 కెపాసిటీతో 13 లాడ్జిమెంట్ సెంటర్లతో కూడిన యాత్రి నివాస్ యాత్ర ప్రారంభానికి ముందే పూర్తవుతుందని మంత్రికి సమాచారం అందించారు. ఈ ఏడాది అమర్నాథ్యాత్రకు సంబంధించి సీసీటీవీల ఏర్పాటు, సీఆర్పీఎఫ్, ఐటీబీపీలను ముఖ్యమైన ప్రదేశాల్లో మోహరించడం, పీసీఆర్ కంట్రోల్ రూమ్లతో భద్రతా సంబంధిత ఏర్పాట్లు కూడా ఉన్నాయని మంత్రికి రాంబన్ ఎస్ఎస్పీ మోహిత శర్మ తెలియజేశారు.
రైల్వే మంత్రిత్వ శాఖ
గడిచిన 10 రోజుల్లో మహారాష్ట్ర నుండి 432 ప్రత్యేక రైలు సేవలను, ఢిల్లీ ప్రాంతం నుండి 1166 ప్రత్యేక రైలు సేవలను నిర్వహించిన భారత రైల్వేలు
- ప్రస్తుతం రోజుకు సగటున మొత్తం 1512 ప్రత్యేక రైలు సేవలను నడుపుతున్న
భారత రైల్వే
- మొత్తంగా 5387 సబర్బన్ రైలు సర్వీసులు, 981 ప్యాసింజర్ రైలు సర్వీసులు కూడా పని చేస్తున్నాయి
భారతీయ రైల్వే ప్రయాణికుల సౌలభ్యానికి దేశ వ్యాప్తంగా ప్రత్యేక రైలు సేవలను నడుపుతోంది. ఈ సేవల్లో మెయిల్/ ఎక్స్ప్రెస్ రైళ్లు, ప్యాసింజర్ రైళ్లు మరియు సబర్బన్ రైళ్లు ఉన్నాయి. సాధారణ రైలు సర్వీసులు కాకుండా అదనపు రైళ్లను ఏప్రిల్-మే, 2021 నెలల్లో వేసవి ప్రత్యేక రైళ్లను నడుపుతోంది. 20.04.2021వ తేదీ నాటికి, భారతీయ రైల్వే రోజుకు సగటున మొత్తంగా 1512 ప్రత్యేక రైలు సేవలను  నడుపుతోంది.
మొత్తం 5387 సబర్బన్ రైలు సర్వీసులు, 981 ప్యాసింజర్ రైలు సర్వీసులు కూడా పని చేస్తున్నాయి. 21.04.2021 నాటికి భారత రైల్వే ఉత్తర రైల్వే  నుండి 53 ప్రత్యేక రైలు సర్వీసులను, సెంట్రల్ రైల్వే 41 ప్రత్యేక రైలు సర్వీసులను, వెస్ట్రన్ రైల్వే 5 ప్రత్యేక రైలు సర్వీసులను దేశ వ్యాప్తంగా వివిధ గమ్యస్థానాలకు నిర్వహిస్తోంది. 12.04.2021 నుండి 21.04.2021 వరకు, భారత రైల్వే సెంట్రల్ మరియు వెస్ట్రన్ రైల్వేల నుండి మొత్తం 432 ప్రత్యేక రైలు సేవలను, ఉత్తర రైల్వే  నుండి 1166 ప్రత్యేక రైలు సేవలను నిర్వహించింది. భారతీయ రైల్వే వివిధ మార్గాల్లో డిమాండ్ ప్రకారం ప్రత్యేక రైళ్లను నడుపుతుంది. ప్రయాణీకులకు ఎటువంటి అసౌకర్యం లేకుండా సౌకర్యవంతంగా ప్రయాణించేలా చూడటానికి భారత రైల్వే అన్ని ప్రయత్నాలు చేస్తుంది. ఏదైనా ప్రత్యేక మార్గాలలో తక్కువ కాలంలో రైళ్లను నడపడానికి భారత రైల్వే పూర్తిగా సిద్ధంగా ఉంది. కోవిడ్ వైరస్ వ్యాప్తి దృష్ట్యా, కోవిడ్ మార్గదర్శకాలు మరియు ప్రోటోకాల్లకు సంబంధించి రైల్వే ప్రయాణికులు మరియు సాధారణ ప్రజలలో అవగాహన పెంచడానికి భారత రైల్వే అన్ని ప్రయత్నాలు చేస్తోంది.
రక్షణ మంత్రిత్వ శాఖ
ఐసిజిఎస్ శౌర్య, రాజ్వీర్ నౌకలు విదేశాలలో మోహరింపు కోసం బాంగ్లాదేశ్కు
భారత, బాంగ్లాదేశ్ కోస్టగార్డ్  మధ్య కుదిరిన అవగాహనా ఒప్పందం లోని అంశాల కింద సహకార ఒప్పందాలు, అంతర్ కార్యాచరణను పెంచేందుకు 13 నుంచి 19 జనవరి 2023 వరకు బాంగ్లాదేశ్లోని చత్తోగ్రామ్కు భారతీయ కోస్ట్గార్డ్ నౌకలు ఐసిజిఎస్ శౌర్య, రాజ్వీర్లు ఆరు రోజుల పర్యటనకు వెళ్ళాయి. ఈ ప్రాంతంలో భద్రమైన, సురక్షితమైన, స్వచ్ఛమైన సముద్రాన్ని హామీ ఇచ్చేందుకు గత కొన్నేళ్ళలో ఎన్నోరకాలుగా బిసిజితో పెరిగిన ద్వైపాక్షిక సంబంధాలను మరింత బలోపేతం చేయడం ఈ పర్యటన ప్రాముఖ్యత. పర్యటన సందర్భంగా బిసిజికి చెందిన వివిధ సీనియర్ అధికారులు, సిబ్బందితో ఫలవంతమైన చర్చలు బెస్తవారు, నావికుల భద్రత, సంక్షేమం అన్నవి మరింత పెంచాయి.
పర్యటన సందర్భంగా, భారతీయ కోస్ట్గార్డ్ కు చెందిన కాలుష్య పరతిస్పందన బృందాలు 20మంది బిసిజి సిబ్బంది కోసం బాంగ్లాదేశ్లో తొలిసారి కాలుష్య ప్రతిస్పందనపై ఐదురోజుల అంతర్జాతీయ సముద్ర సంబంధ సంస్థ లెవెల్ 1 కోర్సును నిర్వహించింది. దీనితోపాటుగా, బిసిజి సిబ్బందికి ఐసిజిఎస్ నౌకలు శౌర్య, రాజ్వీర్లపై పిఆర్ పరకరాల కార్యకలాపాలపై శిక్షను కూడా అందించారు.
పర్యటన సందర్భంగా పర్యావరణ పరిరక్షణ, సోదాలు, రక్షణ రంగంలో ప్రామాణిక కార్యాచరణ విధానాలు లను ధృవీకరించడానికి బిసిజి నౌకలతో కలిసి సముద్రంలో ఉమ్మడి విన్యాసాలు నిర్వహించారు. సీనియర్ అధికారులు, ట్రైనీలు ప్రదర్శించిన తీవ్ర ఆసక్తి,, ఉత్సాహం ఈ ప్రాంతంలో ఆయా ప్రభుత్వాలు చేపట్టిన సముద్ర పర్యావరణ పరిరక్షణ చొరవలను తప్పనిసరిగా తోడ్పడతాయి.
రక్షణ మంత్రిత్వ శాఖ
రోహ్ తాంగ్ పాస్ దిగువ న రూపొందిన వ్యూహాత్మక సొరంగాని కి పూర్వ ప్రధాని అటల్ బిహారీ వాజ్పేయీ పేరు ను పెట్టేందుకు ఆమోదం తెలిపిన మంత్రిమండలి
పూర్వ ప్రధాని అటల్ బిహారీ వాజ్పేయీ పేరు ను రోహ్ తాంగ్ పాస్ దిగువ న తయారైన వ్యూహాత్మక సొరంగాని కి పెట్టి, తద్వారా దేశాని కి వాజ్పేయీ అందజేసినటువంటి సేవల ను గౌరవించాలని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం నిర్ణయించింది. సొరంగాని కి కొత్త పేరు ను 2019వ సంవత్సరం డిసెంబర్ 25వ తేదీ న శ్రీ వాజ్ పేయీ జయంతి సందర్భం లో పెట్టడం జరుగుతుంది.
రోహ్ తాంగ్ పాస్ క్రింద ఒక వ్యూహాత్మక సొరంగాన్ని నిర్మించాలన్న చారిత్రిక నిర్ణయాన్ని 2000వ సంవత్సరం జూన్ 3వ తేదీ న తీసుకోవడమైంది. అప్పట్లో శ్రీ అటల్ బిహారీ వాజ్ పేయీ ప్రధాని గా ఉన్నారు. ఈ సొరంగ మార్గం తాలూకు దక్షిణ భాగాన్ని కలిపేటటువంటి రహదారి నిర్మాణాని కి 2002వ సంవత్సరం మే నెల 26వ తేదీ న పునాదిరాయి ని వేయడం జరిగింది.
8.8 కిలో మీటర్ల పొడవైన ఈ సొరంగం 3,000 మీటర్ల ఎత్తు న నిర్మించినటువంటి ప్రపంచం లోకెల్లా అతి దీర్ఘ సొరంగం. ఇది మణలీ నుండి లెహ్ కు మధ్య దూరం 46 కిలో మీటర్లు తగ్గించివేస్తుంది. అంతే కాక కోట్లాది రూపాయల రవాణా ఖర్చుల ను ఆదా చేస్తుంది. ఇది 10.5 మీటర్ వెడల్పు తో కూడిన రెండు దోవలు గల సింగిల్ ట్యూబ్ టన్నెల్. దీని లో అగ్ని నుండి సురక్ష కై అన్ని ఏర్పాట్లు సమకూర్చడమైంది. అత్యవసర నిష్క్రమణ కోసం సొరంగాని కి ప్రక్కనే మరొక సొరంగ మార్గాన్ని కూడాను నిర్మించారు.
సేరీ నాలా ఫాల్ట్ జోన్ లోని 587 మీటర్ల అతి దుర్గమ ప్రాంతం లో నిర్మాణ పనులు అత్యంత జటిలమైనవిగాను, కష్టమైనవి గాను తోచాయి. ఈ సొరంగం నిర్మాణ క్రమం లో బార్డర్ రోడ్స్ ఆర్గనైజేశన్  పలు విధాలైనటువంటి భౌగోళిక సవాళ్ల ను, కొండ ప్రాంత సంబంధితమైనటువంటి మరియు వాతావరణ పరమైనటువంటి సవాళ్ళ ను అధిగమించి అవిశ్రాంతం గా దీని ని పూర్తి చేయవలసివచ్చింది. ఎట్టకేలకు 2017వ సంవత్సరం అక్టోబర్ 15వ తేదీ న రెండు వైపుల నుండి రహదారి నిర్మాణ పనుల ను ఒక కొలిక్కి తీసుకురావడమైంది.
ఈ సొరంగం యొక్క నిర్మాణం త్వరలోనే పూర్తి కానుంది. దీనితో హిమాచల్ ప్రదేశ్ యొక్క సుదూరాన సరిహద్దును ఆనుకొనివున్నటువంటి ప్రాంతాల కు మరియు లద్దాఖ్ కు మధ్య అన్ని విధాలైన రుతువుల లోను రాదారి ప్రధాన రాకపోక లు సుగమం అయిపోతాయి. ఇదివరకయితే శీతకాలం లో ఈ క్షేత్రాలు దేశం లోని ఇతర ప్రాంతాల తో సంపర్కం దాదాపు గా ఆరు నెలల పాటు పూర్తి గా తెగిపోయి ఉండేది.
(
రహదారి రవాణా, హైవేల మంత్రిత్వ శాఖ
బీహార్లోని బక్సర్లో రూ. 3,390 కోట్ల విలువైన రెండు జాతీయ రహదారి ప్రాజెక్టులను నితిన్ గడ్కరీ ప్రారంభించారు.
కేంద్ర రోడ్డు రవాణా రహదారుల శాఖ మంత్రి నితిన్ గడ్కరీ ఈరోజు బక్సర్లో రూ. 3,390 కోట్ల విలువైన రెండు జాతీయ రహదారి ప్రాజెక్టులను కేంద్ర సహాయ మంత్రి అశ్వినీ కుమార్ చౌబే, బీహార్ బీజేపీ అధ్యక్షుడు సంజయ్ జైస్వాల్ అధికారుల సమక్షంలో ప్రారంభించారు. ఎన్హెచ్-922లో రూ.1662 కోట్లతో నిర్మించబడిన 44 కి.మీ 4-లేన్ కోయిల్వార్ నుండి భోజ్పూర్ సెక్షన్తో ఎన్హెచ్-922లో 48 కి.మీ 4-లేన్ భోజ్పూర్ నుండి బక్సర్ వరకు రూ.1728 కోట్లతో కనెక్టివిటీని నిర్మించినట్లు గడ్కరీ తెలిపారు. పూర్వాంచల్ ఎక్స్ప్రెస్వేతో సులభంగా ఉంటుంది. దీంతో బీహార్ నుంచి లక్నో మీదుగా ఢిల్లీకి చేరుకోవడం సులభం అవుతుంది. ఢిల్లీ చేరుకోవడానికి పట్టే సమయం 15 గంటల నుంచి 10 గంటలకు తగ్గుతుందని ఆయన తెలిపారు. ఈ రోడ్డు వల్ల అరాలో ట్రాఫిక్ జామ్ నుంచి విముక్తి కలుగుతుందని మంత్రి తెలిపారు. వ్యవసాయోత్పత్తులు కొత్త మార్కెట్లోకి సులభంగా చేరతాయి. గంగా వంతెన నిర్మాణంతో ఉత్తర-దక్షిణ బీహార్ మధ్య రాకపోకలకు సౌకర్యంగా ఉంటుందన్నారు. 37 అండర్పాస్ పాదచారులు వాహనాల రాకపోకలను సులభతరం చేస్తుంది. 5 ప్రధాన వంతెనలు 13 చిన్న వంతెనల ద్వారా తేలికపాటి భారీ వాహనాల రవాణాను సులభతరం చేయనున్నట్లు ఆయన తెలిపారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
75వ భారత స్వాతంత్య్రం పురస్కరించుకుని న్యూ ఢిల్లీ నవ్ భారత్ ఉద్యాన్ లో ఐకానిక్ కట్టడం
నవ్ భారత్ ఉద్యాన్  కోసం డిజైన్ లపై పోటీ ప్రకటన
75 వ భారత స్వాతంత్య్ర సంవత్సరాన్ని పురస్కరించుకుని న్యూ ఢిల్లీలోని నవ్ భారత్ ఉద్యాన్  వద్ద ఐకానిక్ స్ట్రక్చర్ సంభావిత నిర్మాణ, నిర్మాణ రూపకల్పన కోసం క్రౌడ్-సోర్స్ అమలు చేయగల ఆలోచనలకు సిపిడబ్ల్యుడి, మోహువా నిర్దిష్ఠ సమయంలో పూర్తయ్యేలా డిజైన్ పోటీని నిర్వహిస్తున్నారు. ఈ పోటీ భారతీయ పౌరులు / సంస్థలకు మాత్రమే తెరిచి ఉంటుంది మరియు వాస్తుశిల్పులు, నిర్మాణ సంస్థలు, విద్యార్థులు, విద్యార్థి సంఘాలు, నిర్మాణ లేదా ప్రణాళిక పాఠశాలలు / కళాశాలలు మరియు భారతదేశంలోని ఇతర సంస్థలు లేదా పైన పేర్కొన్న ఏదైనా కలయికలో పాల్గొనవచ్చు. విజయం సాధించిన ఎంట్రీకి రూ.5 లక్షలు బహుమతిగా ఉండగా, ప్రశంసా బహుమతులు అయిదు ఒక్కొక్కటి రూ.1 లక్ష అందజేస్తారు. ఈ పోటీకి సంబంధించి ముఖ్యమైన అంశాలు చర్చించడానికి 2020 నవంబర్ 17 న ఒక వెబినార్ కూడా నిర్వహించనున్నారు. రిజిస్ట్రేషన్ 2020 డిసెంబర్ 11న సాయంత్రం 7 గంటలతో ముగుస్తుంది. డిజైన్ను సమర్పించడానికి చివరి తేదీ 2020 డిసెంబర్ 11,. జ్యూరీ ముందు ప్రదర్శనలు  2020 డిసెంబర్ 2 వ పక్షంలో ఉంటుంది మరియు విజేతలను 2020 డిసెంబర్ చివరి వారంలో ప్రకటిస్తారు.
సెంట్రల్ విస్టా మాస్టర్ ప్లాన్ ప్రపంచ స్థాయి ప్రజా స్థలంగా సెంట్రల్ విస్టాను అభివృద్ధి చేయడం / పునరాభివృద్ధి చేయడం, దాని వైభవాన్ని నిర్మాణ చిహ్నంగా పునరుద్ధరించడం, పరిపాలన సమర్థవంతంగా పనిచేయడానికి ఆధునిక సౌకర్యాలను కల్పించడం, సాంస్కృతిక సంస్థలను బలోపేతం చేయడం మరియు భారత స్వాతంత్య్రం 75 వ సంవత్సరాన్ని జ్ఞాపకం చేసుకోవడం దీని ముఖ్య ఉద్దేశం. మాస్టర్ ప్లాన్ కింద, సెంట్రల్ విస్టా యాక్సిస్ ప్రస్తుత 2.9 కి.మీ నుండి 6.3 కి.మీ వరకు రిడ్జ్ నుండి నది వరకు విస్తరించబడుతుంది. 20.22 ఎకరాలలో విస్తరించి ఉన్న నవ్ భారత్ ఉద్యాన ప్రజల సందర్శనార్థం తెరిచి ఉంటుంది మరియు స్పియర్ ఆఫ్ యూనిటీ, మైలురాళ్ళు వాక్వే, జర్నీ ఆఫ్ ఇండియా, టెక్ డోమ్, యాంఫిథియేటర్, పబ్లిక్ సదుపాయాలు మొదలైన ఐకానిక్ స్ట్రక్చర్ మరియు ఇన్ఫోటైన్మెంట్ సౌకర్యాలు ఉండేలా రూపొందించబడింది. భారతదేశం యొక్క గొప్ప చారిత్రక మరియు సాంస్కృతిక వారసత్వం, శాస్త్రీయ విజయాలు మరియు నవ భారత వైవిధ్యం మరియు ఆకాంక్షలలో ఐక్యతను సూచిస్తుంది.
ఆత్మనిర్భర్ ఆలోచనకు దార్శనికతకు అనుగుణంగా ఈ సరూపమైన కట్టడం ప్రణాళిక చేశారు. పేదరికం, అవినీతి, ఉగ్రవాదం, మతతత్వం, కులతత్వం నుండి విముక్త భారత్ ను ఈ కట్టడం సాక్షాత్కరింపజేస్తుంది.
సంవత్సర కాలంలో ఈ కట్టడాన్ని పూర్తి చేసి 2022 ఆగష్టు 15న ఆవిష్కరించాలని భావిస్తున్నారు.
కట్టడం తరతరాలు పాటు చెక్కుచెదరకుండా ఉండేలా అత్యంత పటిష్టమైన, నాణ్యమైన వస్తు సామాగ్రిని వినియోగించి నిర్మించనున్నారు.
విమానయాన నిబంధనలకు అనుగుణంగా ఈ కట్టడం ఎత్తు భూమి ఉపరితలం నుండి 134 మీటర్లు మించకుండా ఉంటుంది.
జాతీయ భవన నిర్మాణాల కోడ్ కి అనుగుణంగా నిర్మాణం చేపట్టడానికి సన్నాహాలు చేస్తున్నారు.
యమునా నదికి పశ్చిమ వైపు ఈ కట్టడం ఉంటుంది. కాబట్టి అక్కడి భూసారం పరీక్షలు చేసి తగు జాగ్రత్తలు తీసుకునే నిర్మాణం ప్రారంభిస్తారు.
మొత్తం మీద ఈ అద్భుత కట్టడం కొత్త భారతాన్ని ఆవిష్కరింపజేస్తుంది.
2022లో మనం జరుపుకునే 75వ స్వాతంత్య్ర వేడుకలను ప్రతిబింబిస్తూనే, ఆధునిక భారతంలో చోటుచేసుకోబోయే అభివృద్ధి, పరిణామాలను సూచిస్తుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జీవిత భాగస్వామి పెన్షన్కు జాయింట్ బ్యాంక్ అకౌంట్ తప్పనిసరి కాదు.
జీవిత భాగస్వామి పెన్షన్కోసం జాయింట్ బ్యాంక్ ఖాతా తప్పనిసరి కాదని కేంద్ర శాస్ట్ర సాంకేతిక శాఖ , భూ విజ్ఞాన , ప్రధానమంత్రి కార్యాలయ , ప్రజాఫిర్యాదులు, పెన్షన్, అణుఇంధనం, అంతరిక్ష శాఖ సహాయమంత్రి, డిపార్టమెంట్ ఆఫ్ పెన్షన్ కు కూడా ఇంఛార్జి అయిన డాక్టర్ జితేంద్ర సింగ్ స్పష్టం చేశారు.
ప్రధానమంత్రి నరేంద్రమోదీ నేతృత్వంలోని ప్రభుత్వం సమాజంలోని అన్ని వర్గాల వారి జీవన సౌలభ్యాన్ని ఎల్లప్పుడూ కోరుకుంటుందని మంత్రి అన్నారు. ఇందుకు అనుగుణంగా పెన్షనర్లు, పదవీ విరమణ చేసిన వారి సంక్షేమాన్ని ప్రభుత్వం కోరుకుంటున్నదని, వీరు దేశానికి ఆస్తి వంటివారని, ఎంతోకాలం వారుతమ అపార అనుభవంతో ప్రభుత్వానికి తమ సేవలు అందించారని అన్నారు.
పెన్షన్ విభాగానికి చెందిన సీనియర్ అధికారులతో సమావేశమైన అనంతరం మీడియాతో మాట్లాడుతూ డాక్టర్ జితేంద్ర సింగ్, పదవీ విరమణ చేస్తున్న ఉద్యోగి తన జీవిత భాగస్వామి పేరుతో జాయింట్ ఖాతా ప్రారంభించడం సాధ్యంకాదని , అది అతను లేదా ఆమె నియంత్రణలో లేని అంశమని సంబంధిత కేంద్ర కార్యాలయం సంత్రుప్తి చెందినపుడు జాయింట్ అకౌంట్ నిబంధన నుంచి మినహాయింపు ఇవ్వవచ్చని ఆయన తెలిపారు. కేంద్ర ప్రభుత్వ పెన్షన్లను పంపిణీ చేసే అన్ని బ్యాంకులు జీవిత భాగస్వామి తమ కుటుంబ పెన్షన్ ను  ప్రస్తుత జాయింట్ బ్యాంక్ ఖాతాలో జమ చేయాలని కోరితే , కొత్త ఖాతా ప్రారంభించాల్సిందిగా బ్యాంకులు పట్టుబట్టరాదని తెలిపారు.
జీవిత భాగస్వామితో జాయింట్ బ్యాంక్ ఖాతా ఉండడం మంచిదని, దీనిని పిపి ఒ లో కుటుంబ పెన్షన్ కింద ఆథరైజేషన్ కలిగిన వారి పేరుతో అది ప్రారంభమై ఉండాలని అన్నారు. ఈ ఖాతాల నిర్వహణ ఫార్మర్ ఆర్ సర్వైవర్ లేదా ఎయిదర్ ఆర్ సర్వయివర్ విధానంలో ఉండాలని ఆయన తెలిపారు.
కుటుంబ పెన్షన్ ప్రారంభంలో ఎలాంటి జాప్యం లేకుండా ఉండడానికి, నిర్దేశించినది. అలాగే కొత్త పెన్షన్ బ్యాంకు ఖాతా ప్రారంభంలో ఇబ్బందులు లేకుండా చూసేందుకు ఈ నిర్ణయం తీసుకున్నారు. ఇది కుటుంబ పెన్షన్ ప్రారంభానికి దరఖాస్తు చేసుకునేటపుడు తక్కువ డాక్యుమెంటేషన్ కు వీలు కల్పిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 194.60 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.15 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,94,60,45,325
|
|
అందుబాటులోని నిల్వలు
|
|
7,15,72,730
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 194.60 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.15 కోట్లకు పైగా  డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
క్రిటికల్ కేర్ మరియు ఎమర్జెన్సీ సెంటర్ల కోసం ఆర్థిక మద్దతుపై అప్డేట్
దేశవ్యాప్తంగా ప్రభుత్వ వైద్య కళాశాలల్లోని ఆస్పత్రుల్లో 196 ట్రామా కేర్ సౌకర్యాలు మంజూరు చేయబడ్డాయి
11వ పంచవర్ష ప్రణాళిక  మరియు 12వ పంచవర్ష ప్రణాళికలో  “నేషనల్ ప్రోగ్రామ్ ఫర్ ప్రివెన్షన్ అండ్ మేనేజ్మెంట్ ఆఫ్ ట్రామా అండ్ బర్న్ ఇంజురీస్”  కింద దేశవ్యాప్తంగా ప్రభుత్వ వైద్య కళాశాలల్లోని ఆస్పత్రుల్లో 196 ట్రామా కేర్ సౌకర్యాలు మంజూరు చేయబడ్డాయి. వాటిలో చాలా వరకు జాతీయ రహదారులకు సమీపంలో ఉన్నాయి. స్కీమ్ నిబంధనల ప్రకారం రాష్ట్రాల నుండి వచ్చిన ప్రతిపాదనల ఆధారంగా ఇవి మంజూరు చేయబడ్డాయి.
“నేషనల్ ప్రోగ్రామ్ ఫర్ ప్రివెన్షన్ అండ్ మేనేజ్మెంట్ ఆఫ్ ట్రామా అండ్ బర్న్ ఇంజురీస్”  అనేది కేంద్ర ప్రాయోజిత పథకం. ఈ పథకం కింద ఇప్పటి వరకు రాష్ట్ర ప్రభుత్వాలకు రూ. 781.57 కోట్లు విడుదల చేయబడ్డాయి. 12వ పంచవర్ష ప్రణాళిక  కు ముందు ఈ పథకం క్రింద కొత్త ట్రామా కేర్ సౌకర్యాలను గుర్తించే సదుపాయం లేదు. 11వ మరియు 12వ పంచవర్ష ప్రణాళిక సమయంలో. ఆమోదించబడిన సౌకర్యాలు/యూనిట్ల మొత్తం ఆమోదించబడిన ఖర్చులో కేంద్ర సహాయం యొక్క బ్యాలెన్స్ వాటా విడుదల పరంగా ఆర్థిక మద్దతు ఉంటుంది.
ప్రధాన్ మంత్రి స్వాస్థ్య సురక్ష యోజన  కింద 22 కొత్త ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్  ఏర్పాటు మరియు ప్రభుత్వ వైద్య కళాశాలలు/సంస్థల  అప్గ్రేడేషన్కు సంబంధించిన 75 ప్రాజెక్ట్లు వివిధ దశల్లో ఇప్పటివరకు ఆమోదించబడ్డాయి. ఈ ఎయిమ్స్ విస్తృతంగా ట్రామా సెంటర్/అత్యవసర సౌకర్యాలను కలిగి ఉంటుంది.
జాతీయ ఆరోగ్య మిషన్  కింద, ఆరోగ్య మరియు కుటుంబ సంక్షేమ మంత్రిత్వ శాఖ, భారత ప్రభుత్వం రాష్ట్రాలు/ కేంద్ర పాలిత ప్రాంతాలకు.. జిల్లా ఆసుపత్రుల స్థాయి వరకు ఆరోగ్య మౌలిక సదుపాయాల అభివృద్ధికి మద్దతుతో సహా ఆర్థిక మరియు సాంకేతిక సహాయాన్ని అందిస్తుంది. ఆయా రాష్ట్రాలు, కేంద్ర పాలిత ప్రాంతాలు వారి ప్రోగ్రామ్ ఇంప్లిమెంటేషన్ ప్లాన్లలో సమర్పించిన ప్రతిపాదనల ఆధారంగా ఈ సహకారం ఉంటుంది.
ఆయుష్మాన్ భారత్లో భాగంగా దేశవ్యాప్తంగా ఉన్న ఉప ఆరోగ్య కేంద్రాలు మరియు ప్రాథమిక ఆరోగ్య కేంద్రాలను ఆరోగ్య మరియు వెల్ నెస్ కేంద్రాలుగా మార్చడానికి కేంద్ర ప్రభుత్వం రాష్ట్రాలకు సహాయసహకారాలు అందిస్తుంది. ఈ వెల్ నెస్ సెంటర్ల ద్వారా దేశవ్యాప్తంగా సమగ్ర ప్రాథమిక ఆరోగ్య సంరక్షణ, నివారణ సేవలను అట్టడుగు స్థాయి వరకు అందిస్తుంది.
24 జూలై 2023 నాటికి, 1,60,480 హెల్త్ అండ్ వెల్నెస్ సెంటర్లు ప్రారంభించబడ్డాయి. ఇంకా, ఆయుష్మాన్ భారత్, ప్రధాన మంత్రి జన్ ఆరోగ్య యోజన  సామాజిక ఆర్థిక కుల గణన  ప్రకారం పేద మరియు బలహీన కుటుంబాలకు ప్రతి కుటుంబానికి సంవత్సరానికి రూ. 5 లక్షల వరకు ఆరోగ్య కవరేజీని అందిస్తుంది.
ప్రధాన్ మంత్రి-ఆయుష్మాన్ భారత్ హెల్త్ ఇన్ఫ్రాస్ట్రక్చర్ మిషన్  పథకం యొక్క సీఎస్ఎస్.. కింద, అన్ని జిల్లాల్లో 50 నుండి 100 పడకల క్రిటికల్ కేర్ హాస్పిటల్ బ్లాకుల స్థాపన కోసం అన్ని రాష్ట్రాలు/కేంద్ర పాలిత ప్రాంతాలకు ఆర్థిక మరియు సాంకేతిక సహకారం అందించబడుతుంది. 5 లక్షలకు పైగా జనాభా కలిగిన జిల్లాల్లో రెఫరల్ లింకేజీలతోపాటు ఏర్పాటు చేస్తారు.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్సభలో లిఖితపూర్వక సమాధానంలో తెలిపారు.